Document ID: /roh_data/filtered/fineweb-2-filterrobots_roh.jsonl.gz/9222

Capità è quai mesemna saira, ha communitgà il chantun venderdi. Ils dus lufs tutgan tar in triep da set animals. Tenor il guardiaselvaschina sa tractia dal triep da Muchetta. Il territori da quest triep va da Casti fin Savognin e sur Bravuogn vinavant a Tavau Wiesen.
Inclus quests dus lufs èn total gia trais lufs daventads unfrendas dal traffic. Er l'enviern passà hai dà plirs cas sumegliants. Pervi da la naiv saja da quintar ch'ils lufs èn da quest temp pli datiers dals vitgs en las valladas per chattar mangiativas. Ils lufs dovran gugent las vias u binaris rumids sco rutas.